Translate the text from Welsh to English.



 
Ym mis Medi llynedd, lansiais ymgyrch penodiadau cyhoeddus i recriwtio bwrdd newydd ar gyfer Gofal Cymdeithasol Cymru. Bydd Gofal Cymdeithasol Cymru yn dod i rym ar 3 Ebrill 2017 ac yn disodli'r Cyngor Gofal Cymru presennol. Mae'r newid hwn yn digwydd fel rhan o Ddeddf Rheoleiddio ac Arolygu Gofal Cymdeithasol (Cymru) 2016\.

Bydd Gofal Cymdeithasol Cymru yn ysgwyddo cyfrifoldebau newydd dros sicrhau gwelliannau strategol ar draws ein sector gofal cymdeithasol. Bydd hefyd yn cadw'r cyfrifoldebau presennol dros reoleiddio a datblygu'r gweithlu, ac fe fydd y rhain yn cyfuno i wneud corff deinamig a phwerus.

Yn dilyn proses ddethol gystadleuol, lle gwelwyd mwy o ddiddordeb nag erioed, rwy'n falch iawn o gyhoeddi enwau aelodau bwrdd newydd Gofal Cymdeithasol Cymru. Bydd y bwrdd dan gadeiryddiaeth Arwel Ellis Owen, sef Cadeirydd Cyngor Gofal Cymru ar hyn o bryd.

Hoffwn ddiolch i'r holl ymgeiswyr a fynegodd ddiddordeb ac a fu'n cymryd rhan yn y broses. Roedd yn bleser gweld cymaint o amrywiaeth o ddiddordeb o bob cwr o Gymru. Rwy'n gwahodd yr ymgeiswyr nad oeddent yn llwyddiannus i gadw mewn cysylltiad â Gofal Cymdeithasol Cymru \- mae nifer o wahanol ffyrdd o gymryd rhan a dylanwadu ar yr agenda gofal cymdeithasol wrth iddo barhau i ddatblygu.

Gellir gweld manylion y bwrdd newydd isod:

### Cadeirydd

* #### Arwel Ellis Owen

 Mae Arwel Ellis Owen yn byw yng Nghreigiau, Caerdydd. Ganwyd ef yn Llansannan, Clwyd, a chafodd ei addysgu yn ysgol Dyffryn Nantlle a Choleg Prifysgol Cymru yn Aberystwyth, ble graddiodd mewn Gwleidyddiaeth Ryngwladol. Dyfarnwyd Cymrodoriaeth Coleg Nuffield Rhydychen iddo, ac mae Arwel hefyd yn Gymrawd Churchill ac yn Gymrawd ym Mhrifysgol Aberystwyth.

Yn dilyn coleg ymunodd â’r BBC lle aeth yn Olygydd Newyddion a Materion Cyfoes BBC Cymru, cyn gweithio ar Newsnight and Panorama. Cafodd ei apwyntio yn Bennaeth Rhaglenni i BBC Gogledd Iwerddon a buodd yno am bum mlynedd cyn sefydlu cwmni cyfryngau annibynnol ei hun, Cambrensis.

Yn gyn\-gadeirydd Derwen, cwmni ôl\-gynhyrchu blaengar, bu Arwel hefyd yn Gadeirydd Bafta Cymru ac Ysgol Ffilm Ryngwladol Cymru. Trwy ei waith cyfryngau gyda Cambrensis a Sefydliad Thomson mae Arwel yn hyfforddi newyddiadurwyr, pobl busnes a chynrychiolwyr etholedig. Mae ei gwsmeriaid yn cynnwys cwmnïau blaengar yn y DU, yn ogystal â chwsmeriaid yn y Dwyrain Canol, India, Rwsia, a De’r Affrig.

 Mae Arwel yn gadeirydd yr elusen yr Ystafell Fyw Caerdydd a hefyd yn gadeirydd bwrdd cyfarwyddwyr y Ganolfan Uwchefrydiau Cymraeg a Celtaidd Prifysgol Cymru.

Cydnabyddiaeth ariannol: £300 y dydd  
Nifer o ddiwrnodau y mis: 8  
Tymor y penodiad: 3 Ebrill 2017 – 31 Gorffennaf 2019

### Aelodau

* #### Abigail Harris

 Mae Abigail wedi gweithio mewn swyddi arweinyddiaeth uwch yn y GIG, mewn llywodraeth leol ac yn Llywodraeth Cymru am fwy nag 20 mlynedd. Mae hynny’n cynnwys pedair blynedd yn gyfarwyddwr statudol gwasanaethau cymdeithasol yng Nghyngor Bwrdeistref Sirol Pen\-y\-bont ar Ogwr a chwe blynedd yn Brif Weithredwr Bwrdd Iechyd Lleol Bro Morgannwg. Roedd nifer o’r swyddi y bu’n ei gwneud yn golygu cyflymu’r broses o integreiddio gwasanaethau ar draws iechyd a gofal cymdeithasol, ac mae ganddi radd meistr mewn Gofal Integredig.
* #### Aled Roberts

 Cafodd Aled ei fagu yn hen bentref glofaol Rhosllannerchrugog ger Wrecsam. Bu’n Gadeirydd Partneriaeth Ymfudo Strategol Cymru ac yn cynrychioli Cymru ar Weithgor Lloches a Ffoaduriaid Cymdeithas Llywodraeth Leol y DU. Aled oedd Llefarydd Cymdeithas Llywodraeth Leol Cymru ar Dai o 2005 i 2011, ac yn 2008 cafodd gyfrifoldeb ychwanegol pan ehangwyd ei bortffolio i gynnwys yr Amgylchedd, Cynaliadwyedd a Gwastraff. Mae’n gyn Gadeirydd Craff am Wastraff Cymru a bu’n aelod hefyd o Gomisiwn Cymru ar Newid Hinsawdd.
* #### Carl Cooper

 Mae Carl wedi bod yn gweithio yn y Sector Gwirfoddol drwy gydol ei yrfa waith. Bu’n gweithio i’r Eglwys yng Nghymru am 25 mlynedd, ac mae wedi ymgymryd â swyddi rheoli ac arweinyddiaeth uwch ers 1999\. Mae’n siarad Cymraeg yn rhugl ac yn aelod o Banel Cynghori Comisiynydd y Gymraeg. Dechreuodd ar ei swydd fel Prif Weithredwr Cymdeithas Mudiadau Gwirfoddol Powys ym mis Gorffennaf 2008\. Mae’n aelod o Fwrdd Gwasanaethau Cyhoeddus Powys ac yn Is\-gadeirydd Bwrdd Partneriaeth Ranbarthol Powys.
* #### Damian Bridgeman

 Roedd Damian yn aelod o fwrdd Cyngor Gofal Cymru ac mae ganddo brofiad o waith cyfathrebu ac ymgysylltu â defnyddwyr gwasanaethau, gan ganolbwyntio ar wasanaethau cadair olwyn ac adsefydlu yng Nghymru ac yn Nottingham. Mae wedi gweithio gyda phob un o’r pedwar prif goleg brenhinol. Mae wedi darlithio ar faterion yn ymwneud ag anabledd a gofal ar y llwyfan rhyngwladol, ac wedi cwblhau astudiaethau pellach mewn iechyd, gofal cymdeithasol ac addysg i ehangu ei wybodaeth a’i brofiad ym maes gofal, addysg a’r gymuned. Yn ei amser hamdden mae’n mwynhau gweithgareddau awyr agored fel marchogaeth ac abseilio. Bu Damian yn nofio ar lefel sir i Glwb Anabledd Cymru Caerdydd. Mae’n mwynhau mynd i’r theatr ac i orielau, teithiau cerdded yng nghefn gwlad a gwledda gyda ffrindiau.
* #### Donna Hutton

 Mae Donna wedi bod yn gyfrifol am y sector gofal cymdeithasol yn UNISON ers wyth mlynedd ac mae’n gweithio gyda’r sector iechyd ar hyn o bryd. Yn y Gogledd y mae’n byw ond mae ei swydd wedi’i lleoli yn Abertawe. Mae hi wedi bod yn ynad heddwch ac yn arweinydd y Brownies.
* #### Emma Britton

 Mae Emma Britton yn weithiwr cymdeithasol cymwysedig sy’n gweithio ym maes maethu a mabwysiadu. Mae hi hefyd yn cynorthwyo oedolion sydd wedi goroesi camdriniaeth pan oeddent yn blant ac yn tiwtora pobl ifanc ar ran asiantaeth yn y sector gwirfoddol. Yn ogystal â’i phrofiad proffesiynol, mae gan Emma brofiad personol o fod yn ddefnyddiwr gwasanaethau gofal cymdeithasol.
* #### Grace Quantock

 Mae Grace Quantock yn byw ym Mhont\-y\-pŵl, Torfaen, gyda’i gwr a chŵn bach y maen nhw wedi’u hachub. Cafodd ei geni yng Ngwent a derbyniodd ei haddysg ym Mhrifysgol Reading, lle’r astudiodd Hanes gan arbenigo mewn astudiaethau rhywedd. Mae Grace yn entrepreneur cymdeithasol, yn awdur ac yn siaradwraig sydd wedi ennill gwobrau. Hi yw sylfaenydd Healing Boxes CIC a Trailblazing Wellness (Un) Ltd ac mae wedi ennill Gwobr Arweinydd Ifanc y Dyfodol yng Nghymru. Mae hi wrthi’n astudio ar gyfer diploma mewn cwnsela seicotherapiwtig yng Nghanolfan Seicotherapi a Chwnsela Caerfaddon. Mae Grace yn gwnselydd gwirfoddol gyda MIND Torfaen a Gofal mewn Galar Cruse. Mae hi hefyd wedi bod yn hyfforddwr gwirfoddol ar fyfyrdod a symudiadau ymwybyddiaeth hygyrch yn Able Radio, Cwmbrân. Mae’n mwynhau marchogaeth, peintio a chwarae’r delyn.
* #### Joanne Kember

 Fferyllydd yw Joanne ac mae’n byw yng Ngogledd Cymru ers 20 mlynedd. Fel fferyllydd cymunedol, mae hi wedi bod yn flaenllaw yn hybu iechyd a llesiant pobl yr ardal. Mae hi wedi bod yn weithgar gyda’r sector trydyddol, yn enwedig mudiadau gofalwyr, ac mae’n eiriolwr dan y cynllun Ffrindiau Dementia.
* #### Jane Moore

 Mae gan Jane 40 mlynedd o weithio yn Adrannau Gwasanaethau Plant llywodraeth leol. Mae hi wedi rheoli’r rhan fwyaf o agweddau ar Wasanaethau Plant, a hynny ar lefel uwch\-reolwr. Yn ystod y blynyddoedd diwethaf, mae hi wedi arbenigo mewn darpariaeth gwasanaethau i blant sy’n derbyn gofal. Ers mis Ebrill 2013, mae Jane wedi bod yn gweithio’n annibynnol. Cafodd ei chomisiynu i weithio ar brosiectau mawr, er enghraifft fel Rheolwr Prosiect i’r Gwasanaeth Mabwysiadu Cenedlaethol ac fel Rheolwr Prosiect i’r Fframwaith Mabwysiadu Cenedlaethol.
* #### Kate Hawkins

 Roedd Kate yn aelod o fwrdd Cyngor Gofal Cymru. Mae’n byw ar arfordir gorllewin Cymru ac yn cyfuno’i swydd fel Uwch\-ddarlithydd mewn Iechyd a Gofal Cymdeithasol yng Ngholeg Sir Benfro gyda chyfrifoldebau gofalu. Uchelgais Kate yw defnyddio’i phrofiadau yn y meysydd hyn i gyfoethogi a gwella gwaith Gofal Cymdeithasol Cymru. Mae’n credu’n gryf yn y syniad o lywodraethu dan arweiniad y dinesydd ac mae’n awyddus i helpu i wireddu gweledigaeth Llywodraeth Cymru ar gyfer Gofal Cymdeithasol Cymru.
* #### Peter Max

 Yn wreiddiol roedd Peter yn gweithio fel cyfrifydd siartredig, yn canolbwyntio ar wasanaethau cyhoeddus ac elusennau. Erbyn hyn, mae’n Rheolwr Gyfarwyddwr ac yn Unigolyn Cyfrifol mewn sefydliad yng Nghymru sy’n cynnig gofal yn y gymuned i bobl sydd wedi cael diagnosis iechyd meddwl. Mae profiad anweithredol Peter yn cynnwys swyddogaethau yn y trydydd sector ac o fewn Adran Iechyd a Gwasanaethau Cymdeithasol Llywodraeth Cymru. Mae Peter yn aelod o fwrdd Cymdeithas Tai Cymuned Caerdydd ers chwe blynedd, yn Aelod Annibynnol o Grŵp Cyflawni Cenedlaethol y GIG ers 8 mlynedd ac yn aelod o’r Bwrdd Partneriaeth Cenedlaethol ar gyfer Iechyd Meddwl ers 2013\.
* #### Rhian Watcyn Jones

 Mae Rhian yn siaradwr Cymraeg sydd wedi byw yn y Gogledd a’r De, gan weithio’n bennaf ym maes addysg ac yn y gwasanaeth sifil. Yn sgil cyfrifoldebau gofalu, daeth i ddeall mwy am ofal cymdeithasol a’r gweithlu ac am yr heriau gwirioneddol sy’n wynebu’r sector. Mae’n aelod o Gyngor Gofal Cymru ers tair blynedd.
* #### Simon Burch

Mae Simon Burch wedi cael gyrfa hir yn y sector cyhoeddus, a hynny’n fwyaf diweddar fel Cyfarwyddwr Gwasanaethau Cymdeithasol Sir Fynwy lle’r oedd ganddo gyfrifoldeb statudol am yr holl wasanaethau i oedolion a phlant. Yn ogystal â gwneud swyddi rheng flaen fel athro a gweithiwr cymdeithasol, mae wedi treulio sawl blwyddyn yn gweithio ar ddatblygu gwasanaethau gofal cymdeithasol a gwasanaethau iechyd integredig sy’n rhoi lle canolog i’r unigolyn. Mae’n aelod o’r Bwrdd Diogelu Annibynnol Cenedlaethol ac yn credu bod amddiffyn plant ac oedolion sy’n wynebu risg yn ganolog i’r gwaith gwella a rheoleiddio a wneir gan Fwrdd Gofal Cymdeithasol Cymru.

Cydnabyddiaeth ariannol: £250 y dydd  
Nifer o ddiwrnodau y mis: 2  
Tymor y penodiad: 3 Ebrill 2017 – 31 Mawrth 2021

Mae Donna Hutton, Peter Max ac Aled Roberts wedi datgan eu gweithgarwch gwleidyddol. Mae Donna Hutton yn aelod gweithredol o'r Blaid Lafur, Peter Max yn aelod o'r Blaid Lafur ac Aled Roberts wedi gwasanaethu yn y gorffennol fel Aelod Rhanbarth Gogledd Cymru yng Nghynulliad Cenedlaethol Cymru.

Bydd y penodiadau hyn yn cychwyn ar 3 Ebrill 2017 ac yn rhedeg am gyfnod cychwynnol o bedair blynedd (ac eithrio'r Cadeirydd a fydd yn camu i lawr ar ôl cyfnod o 2 flynedd). Cafodd y penodiadau hyn eu gwneud yn unol â Chod Ymarfer y Comisiynydd dros Benodiadau Cyhoeddus.







Translation:


 
In September last year I launched a public appointment campaign to recruit a new board for Social Care Wales. Social Care Wales will come into effect from 3 April 2017 and will replace the existing Care Council for Wales. This change is being made as part of the Regulation and Inspection of Social Care (Wales) Act 2016\.


Social Care Wales will take on new responsibilities for driving strategic improvement across our social care sector. It will also retain existing responsibilities for regulating and developing the workforce and these will combine to make for a dynamic and powerful body.


Following unprecedented interest and a competitive selection process, I am pleased to announce the membership of the new Social Care Wales board. The board will be chaired by Arwel Ellis Owen who is the currently the Chair of the Care Council for Wales board.


I would like to thank all candidates who expressed an interest and who took part in the process. It was really pleasing to receive such a diverse range of interest from all parts of Wales. I invite those candidates not successful to stay in touch with Social Care Wales \- there are many ways to get involved and to influence the social care agenda as it continues to move forward.


The details for the new board are set out below:


### Chair


* #### Arwel Ellis Owen


Arwel Ellis Owen lives in Creigiau, Cardiff. Born in Llansannan, Clwyd, he was educated at Ysgol Dyffryn Nantlle and the University College of Wales at Aberystwyth, where he graduated in International Politics. Awarded the Guardian Fellowship at Nuffield College Oxford, Arwel is also a Churchill Fellow and a Fellow of the University of Aberystwyth.


He joined the BBC from college becoming Editor of News and Current Affairs for BBC Wales before working on Newsnight and Panorama. He was appointed Head of Programmes for BBC Northern Ireland where he spent 5 years before setting up his own independent media company, Cambrensis Communications.


A former Chair of Derwen, a leading post production facility house, Arwel was also Chair of Bafta Cymru and the International Film School Wales. Arwel trains journalists, business people and elected representatives through his media work with Cambrensis and the Thomson Foundation. His client base includes leading UK companies as well as clients in the Middle East, India, Russia and South Africa.


Arwel is the chair of the charity the Living Room Cardiff and also chairman of the board of directors of the Centre for Advanced Welsh and Celtic Studies.


Remuneration rate: £300 per day  

Number of days per month: 8  

Appointment term: 3 April 2017 – 31 July 2019


### Members


* #### Abigail Harris


Abigail has worked for over 20 years in senior leadership roles in the NHS, local government and the Welsh Government, including 4 years as the statutory director of social services in Bridgend County Borough Council and 6 years as the Chief Executive of the Vale of Glamorgan Local Health Board. Abigail has held numerous roles that have involved accelerating the integration of services across health and social care, and has a masters degree in Integrated Care.
* #### Aled Roberts


Aled grew up in the old mining village of Rhosllannerchrugog which is just outside Wrexham. Aled previously held the position of Chair of the Wales Strategic Migration Partnership and served as the Welsh representative on the UK Local Government Association’s Asylum and Refugee Working Group. Aled was the Welsh Local Government Association Spokesperson for Housing from 2005 to 2011 and in 2008 was given additional responsibility when his portfolio was expanded to include Environment, Sustainability and Waste. He is a former Chairman of Waste Awareness Wales and was also a member of the Wales Climate Change Commission.
* #### Carl Cooper


Carl has spent the whole of his working life in the Voluntary Sector. He previously worked for the Church in Wales for 25 years and has held positions of senior management and leadership since 1999\. He is a fluent Welsh speaker and a member of the Welsh Language Commissioner’s Advisory Panel. He took up his post as Chief Executive of Powys Association of Voluntary Organisations in July 2008\. He is a member of the Powys Public Service Board and Vice Chair of the Powys Regional Partnership Board.
* #### Damian Bridgeman


Damian was a previous Care Council for Wales board member and has experience in work on communication and service user engagement, focused on wheelchair services and rehabilitation in Wales and Nottingham. He has also worked with all 4 major royal colleges. He has lectured on disability and care related issues on the international stage, and has undertaken further study in health, social care and education to further the breadth of his knowledge and experience within the care, education and community landscape. In his spare time, he has always loved spending free time in outdoor pursuits, such as horse riding and abseiling. Damian also swam at county level for the Cardiff Wales Disability Club. He enjoys trips to the theatre, galleries, walks in the country and dining with friends.
* #### Donna Hutton


Donna has been responsible for the social care sector within UNISON for the past 8 years and is currently working with the Health Sector. She lives in North Wales but is based in Swansea for work. She has been a magistrate and Brownie Leader.
* #### Emma Britton


Emma Britton is a qualified independent social worker who works within the fields of fostering and adoption, as well as supporting adult survivors of child sexual abuse and tutoring young people within a voluntary sector agency. In addition to her professional experience, Emma has personal experiences of being a social care service user.
* #### Grace Quantock


Grace Quantock lives in Pontypool, Torfaen with her husband and rescued puppies. Born in Gwent, she was educated at the University of Reading where she read history, specialising in gender studies. Grace is an award\-winning social entrepreneur, writer, and speaker. She is the founder of Healing Boxes CIC and Trailblazing Wellness (Un) Ltd and a Future Young Leader of Wales Award recipient. She is currently completing a diploma in psychotherapeutic counselling at the Bath Centre for Psychotherapy and Counselling. Grace is a volunteer counsellor for MIND Torfaen, Cruse Bereavement Care and volunteered teaching meditation and accessible mindful movement at Able Radio, Cwmbran. Grace loves riding, painting and playing the harp.
* #### Joanne Kember


Joanne is a pharmacist who has lived in North Wales for the last 20 years. As a community pharmacist she has taken a leading role in supporting the health and wellbeing of the population locally. She has been actively involved with the tertiary sector and particularly carers’ organisations and is a Dementia Friend champion.
* #### Jane Moore


Jane has 40 years experience of working in local authority Children’s Services Departments. She has at, senior manager level, managed most aspects of Children’s Services. In recent years she has specialised in the delivery of services for looked after children. Since April 2013 Jane has been working independently. Some of the major projects she has been commissioned to work on are Project Manager for the National Adoption Service and Project Manager for the National Fostering Framework.
* #### Kate Hawkins


Kate was a previous Care Council for Wales board member who lives in a coastal part of west Wales, she combines work as a Senior Lecturer in Health and Social Care at Pembrokeshire College with caring responsibilities. Kate's ambition is to draw on her experiences in these contexts, in order to enrich and enhance the work of Social Care Wales. She firmly believes in the concept of citizen\-led governance and to help fulfil the Welsh Government's vision for Social Care Wales.
* #### Peter Max


Originally, a chartered accountant focusing on public services and charities, Peter is now the Managing Director and Responsible Individual of a Wales\-based organisation providing community\-based care for individuals with a mental health diagnosis. Peter’s non\-executive experience includes roles in the 3rd sector and within the Welsh Government’s Department of Health and Social Services. Peter has served on the board of Cardiff Community Housing Association for 6 years, been an Independent Member on the NHS National Delivery Group for 8 years and on the National Partnership Board for Mental Health since 2013\.
* #### Rhian Watcyn Jones


Rhian, a Welsh speaker, has lived in both North and South Wales working mainly in education and the civil service. Caring responsibilities led her to understand more about social care and the workforce and the very real challenges facing the sector. For the last 3 years she has been a member of the Care Council for Wales.
* #### Simon Burch


Simon Burch has had a long career in the public sector, most recently as Director of Social Services for Monmouthshire, carrying statutory responsibility for all adult and children’s services. In addition to front line roles as a teacher and social worker, he has spent many years working to build integrated social care and health services which put the individual at the centre. He is a member of the National Independent Safeguarding Board and sees the protection of children and adults at risk as central to the improvement and regulatory work of the Social Care Wales Board.


Remuneration rate: £250 per day  

Number of days per month: 2  

Appointment term: 3 April 2017 – 31 March 2021


Donna Hutton, Peter Max and Aled Roberts have all declared political activity. Donna Hutton is an active member of the Labour party, Peter Max is a member of the Labour party and Aled Roberts previously served as a North Wales Regional Member of the National Assembly for Wales.


These appointments will begin on 3 April 2017 and will be for an initial period of 4 years (with the exception of the chair who will step down after a period of 2 years). These appointments were made in accordance with the Commissioner for Public Appointments’ code of practice.